CELEX: 52019PC0547
Language: el
Date: 2019-11-11
Title: Πρόταση EKTEΛΕΣΤΙΚΗ ΑΠΟΦΑΣΗ ΤΟΥ ΣΥΜΒΟΥΛΙΟΥ για την τροποποίηση της απόφασης 2007/884/ΕΚ, με την οποία επιτρέπεται στο Ηνωμένο Βασίλειο να συνεχίσει την εφαρμογή μέτρου παρέκκλισης από το άρθρο 26 παράγραφος 1 στοιχείο α) και τα άρθρα 168 και 169 της οδηγίας 2006/112/ΕΚ σχετικά με το κοινό σύστημα φόρου προστιθέμενης αξίας

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 11.11.2019
            COM(2019) 547 final
            2019/0239(NLE)
            Πρόταση
            EKTEΛΕΣΤΙΚΗ ΑΠΟΦΑΣΗ ΤΟΥ ΣΥΜΒΟΥΛΙΟΥ
            για την τροποποίηση της απόφασης 2007/884/ΕΚ, με την οποία επιτρέπεται στο Ηνωμένο Βασίλειο να συνεχίσει την εφαρμογή μέτρου παρέκκλισης από το άρθρο 26 παράγραφος 1 στοιχείο α) και τα άρθρα 168 και 169 της οδηγίας 2006/112/ΕΚ σχετικά με το κοινό σύστημα φόρου προστιθέμενης αξίας
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               Σύμφωνα με το άρθρο 395 παράγραφος 1 της οδηγίας 2006/112/ΕΚ, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας («η οδηγία ΦΠΑ»
                  1
               ), το Συμβούλιο, αποφασίζοντας ομόφωνα κατόπιν πρότασης της Επιτροπής, μπορεί να επιτρέπει σε κάθε κράτος μέλος να εφαρμόζει ειδικά μέτρα παρέκκλισης από τις διατάξεις της εν λόγω οδηγίας, για λόγους απλούστευσης της διαδικασίας είσπραξης του ΦΠΑ ή για λόγους πρόληψης ορισμένων μορφών φοροδιαφυγής ή φοροαποφυγής.
            
            
               Με επιστολή που πρωτοκολλήθηκε από την Επιτροπή στις 2 Απριλίου 2019, το Ηνωμένο Βασίλειο ζήτησε την άδεια να συνεχίσει να εφαρμόζει μέτρο παρέκκλισης από τις γενικές αρχές που διέπουν το δικαίωμα έκπτωσης του ΦΠΑ εισροών στο πλαίσιο μίσθωσης ή χρηματοδοτικής μίσθωσης αυτοκινήτου όταν το αυτοκίνητο δεν χρησιμοποιείται αποκλειστικά για επαγγελματικούς σκοπούς. Μαζί με την αίτηση παράτασης, το Ηνωμένο Βασίλειο υπέβαλε έκθεση στην οποία περιλαμβάνεται επανεξέταση του ποσοστού του περιορισμού που εφαρμόζεται επί του δικαιώματος έκπτωσης του ΦΠΑ επί της μίσθωσης ή της χρηματοδοτικής μίσθωσης αυτοκινήτων που δεν χρησιμοποιούνται αποκλειστικά για επιχειρηματικούς σκοπούς. 
            
            
               Σύμφωνα με το άρθρο 395 παράγραφος 2 της οδηγίας ΦΠΑ, με επιστολή της 29ης Απριλίου 2019, η Επιτροπή ενημέρωσε τα άλλα κράτη μέλη σχετικά με το αίτημα του Ηνωμένου Βασιλείου. Με επιστολή της 2ας Μαΐου 2019, η Επιτροπή γνωστοποίησε στο Ηνωμένο Βασίλειο ότι διέθετε όλες τις απαραίτητες πληροφορίες για την εξέταση του αιτήματος.
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               Τα άρθρα 168 και 169 της οδηγίας για τον ΦΠΑ προβλέπουν ότι κάθε υποκείμενος στον φόρο έχει δικαίωμα έκπτωσης του ΦΠΑ που επιβάλλεται σε αγορές πραγματοποιούμενες για τις ανάγκες των φορολογούμενων πράξεών του. Συγχρόνως, το άρθρο 26 παράγραφος 1 στοιχείο α) της οδηγίας για τον ΦΠΑ ορίζει ότι η χρησιμοποίηση, για ίδιες ανάγκες, αγαθού το οποίο ανήκει στην επιχείρηση εξομοιώνεται με παροχές υπηρεσιών εξ επαχθούς αιτίας, εφόσον το αγαθό αυτό δημιούργησε δικαίωμα προς ολική ή μερική έκπτωση του ΦΠΑ. Για τον λόγο αυτό, το σύστημα διασφαλίζει ότι, όταν εκπίπτει αρχικά ο αντίστοιχος ΦΠΑ εισροών, φορολογείται ο τελικός καταναλωτής.
            
            
               Όσον αφορά τα μηχανοκίνητα οχήματα, μερικές φορές είναι δύσκολο και επίπονο για τους υποκείμενους στον φόρο να προσδιορίσουν και να καταχωρίσουν το μερίδιο μεταξύ επαγγελματικής και ιδιωτικής χρήσης, και για τη φορολογική αρχή να επαληθεύσει την πραγματική κατανομή της χρήσης. Τούτο θα ίσχυε ακόμη και αν το Ηνωμένο Βασίλειο έκανε χρήση του δικαιώματος που παρέχεται στο άρθρο 168α παράγραφος 2 της οδηγίας για τον ΦΠΑ να περιορίσει την έκπτωση σε δαπάνες που αφορούν τα εταιρικά αυτοκίνητα κατά το ποσοστό της πραγματικής επαγγελματικής χρήσης τους από τον υποκείμενο στον φόρο. Επιπλέον, εξαιτίας του αριθμού των οχημάτων μικτής χρήσης, η φοροδιαφυγή θα μπορούσε να είναι σημαντική.
            
            
               Για την απλούστευση της είσπραξης ΦΠΑ και την καταπολέμηση της φοροδιαφυγής, έχει επιτραπεί στο Ηνωμένο Βασίλειο από το 1995
                  2
                και τελευταία φορά το 2016
                  3
               , να περιορίζει, ως την 31η Δεκεμβρίου 2019, σε ποσοστό 50 % το δικαίωμα του μισθωτή ή του μισθωτή με χρηματοδοτική μίσθωση να εκπίπτει τον φόρο εισροών για δαπάνες μίσθωσης ή χρηματοδοτικής μίσθωσης αυτοκινήτου όταν το αυτοκίνητο δεν χρησιμοποιείται αποκλειστικά για επαγγελματικούς σκοπούς. Για την αποφυγή διπλής φορολόγησης, επιτρέπεται επίσης στο Ηνωμένο Βασίλειο να μην αντιμετωπίζει την ιδιωτική χρήση επαγγελματικού αυτοκινήτου που έχει μισθωθεί ή έχει μισθωθεί με χρηματοδοτική μίσθωση από υποκείμενο στον φόρο, ως παροχή υπηρεσιών εξ επαχθούς αιτίας. 
            
            
               Με την εν λόγω παρέκκλιση απαλλάσσεται ο μισθωτής ή ο μισθωτής με χρηματοδοτική μίσθωση από την υποχρέωση να τηρεί λεπτομερή στοιχεία σχετικά με τις χιλιομετρικές αποστάσεις που διανύει για ιδιωτικούς σκοπούς με καθένα από τα εν λόγω αυτοκίνητα και να υπολογίζει τον ΦΠΑ όταν πρόκειται για ιδιωτική χρήση. Η δυνατότητα που προβλέπεται στο άρθρο 168α παράγραφος 2 της οδηγίας για τον ΦΠΑ δεν προβλέπει μερική έκπτωση βάσει κατ’ αποκοπήν ποσοστού και θα μπορούσε να εφαρμοστεί μόνο για τον εισπραττόμενο ΦΠΑ σε αυτοκίνητα που ανήκουν στα περιουσιακά στοιχεία της επιχείρησης του υποκείμενου σε φόρο· συνεπώς, η παρέκκλιση αποτελεί κατάλληλο μέτρο για την επίτευξη της απαιτούμενης απλούστευσης. 
            
            
               Σύμφωνα με το άρθρο 3 παράγραφος 2 της απόφασης 2007/884/EΚ
                  4
                του Συμβουλίου, όπως έχει τροποποιηθεί, το Ηνωμένο Βασίλειο έχει υποβάλει έκθεση που καλύπτει την εφαρμογή της απόφασης και περιλαμβάνει επανεξέταση του ποσοστού του περιορισμού ο οποίος εφαρμόζεται στο δικαίωμα έκπτωσης του ΦΠΑ για μίσθωση ή χρηματοδοτική μίσθωση αυτοκινήτων που δεν χρησιμοποιούνται αποκλειστικά για επαγγελματικούς σκοπούς.
            
            
               Οι παρεκκλίσεις χορηγούνται κατά κανόνα για περιορισμένο χρονικό διάστημα ούτως ώστε να μπορεί να αξιολογηθεί κατά πόσον το ειδικό μέτρο είναι κατάλληλο και αποτελεσματικό. Στην έκθεση που υποβλήθηκε από το Ηνωμένο Βασίλειο αναφέρεται ότι η κατανομή της χρήσης κατά 50% για επαγγελματικούς σκοπούς και κατά 50% για ιδιωτικούς σκοπούς (ή για άλλους σκοπούς ξένους προς την επιχείρηση, κατά την έννοια του άρθρου 26 παράγραφος 1 στοιχείο α) της οδηγίας 2006/112/ΕΚ) εξακολουθεί να απεικονίζει επί του παρόντος τη συνολική επαγγελματική και ιδιωτική χρήση από υποκείμενους στον φόρο στο πλαίσιο μίσθωσης ή χρηματοδοτικής μίσθωσης στο Ηνωμένο Βασίλειο. Ως εκ τούτου, κρίνεται σκόπιμη η παράταση του μέτρου παρέκκλισης.
            
            
               
                  Το Ηνωμένο Βασίλειο ζήτησε να του επιτραπεί να συνεχίσει την εφαρμογή της παρέκκλισης έως το τέλος της περιόδου εφαρμογής που προβλέπεται στη συμφωνία αποχώρησης. Στο πλαίσιο αυτό, στις 29 Μαρτίου 2017, το Ηνωμένο Βασίλειο γνωστοποίησε την πρόθεσή του να αποχωρήσει από την Ένωση, δυνάμει του άρθρου 50 της Συνθήκης για την Ευρωπαϊκή Ένωση (ΣΕΕ). Σύμφωνα με το άρθρο 50 παράγραφος 3 της ΣΕΕ, οι Συνθήκες παύουν να ισχύουν στο αποχωρούν κράτος από την ημερομηνία έναρξης ισχύος της συμφωνίας αποχώρησης ή, ελλείψει τέτοιας συμφωνίας, δύο έτη μετά τη γνωστοποίηση, εκτός εάν το Ευρωπαϊκό Συμβούλιο, σε συμφωνία με το εν λόγω κράτος μέλος, αποφασίσει ομόφωνα την παράταση της προθεσμίας αυτής. Η περίοδος αυτή παρατάθηκε τρεις φορές, τελευταία φορά με την απόφαση (ΕΕ) 2019/1810
                     5
                   του Συμβουλίου, η οποία την παρέτεινε έως τις 31 Ιανουαρίου 2020.
               
               
                  Στις 11 Ιανουαρίου 2019, με την απόφαση (ΕΕ) 2019/274
                     6
                  , το Συμβούλιο ενέκρινε την υπογραφή, στις 14 Νοεμβρίου 2018, της συμφωνίας αποχώρησης σε επίπεδο διαπραγματευτών. Η Ένωση επιβεβαίωσε ότι είναι έτοιμη να προχωρήσει γρήγορα με την υπογραφή και τη σύναψή της σε περίπτωση που το Κοινοβούλιο του Ηνωμένου Βασιλείου εγκρίνει τη συμφωνία αποχώρησης. Το τέταρτο μέρος της συμφωνίας αποχώρησης
                     7
                   προβλέπει μεταβατική περίοδο που αρχίζει από την ημερομηνία έναρξης ισχύος της συμφωνίας, κατά τη διάρκεια της οποίας το δίκαιο της Ένωσης εξακολουθεί να ισχύει ως προς το Ηνωμένο Βασίλειο και εντός αυτού, όπως ορίζεται σε αυτήν.
               
               
                  Σε κάθε περίπτωση, η παρούσα απόφαση εφαρμόζεται μόνο επί όσο χρονικό διάστημα το δίκαιο της Ένωσης ισχύει ως προς το Ηνωμένο Βασίλειο και εντός αυτού.
               
               
                  Ως εκ τούτου, δεδομένης της αβεβαιότητας σχετικά με την ημερομηνία έναρξης ισχύος της συμφωνίας αποχώρησης, θεωρείται ότι η πλέον ενδεδειγμένη λύση είναι να περιληφθεί ρήτρα λήξης ισχύος, η οποία θα οριστεί στις 31 Δεκεμβρίου 2022. Το Ηνωμένο Βασίλειο καλείται να υποβάλει νέα έκθεση το αργότερο έως την 1η Απριλίου 2022, εάν προβλέπεται νέα αίτηση παράτασης πέραν της 31ης Δεκεμβρίου 2022.
               
               
                  Ωστόσο, σε περίπτωση αποχώρησης του Ηνωμένου Βασιλείου από την Ευρωπαϊκή Ένωση χωρίς συμφωνία ή σε περίπτωση κύρωσης της συμφωνίας αποχώρησης, η παρέκκλιση θα πρέπει να παύσει να ισχύει από την ημερομηνία που θα επέλθει πρώτη οιαδήποτε από τις ανωτέρω πιθανές περιπτώσεις: είτε την 31η Δεκεμβρίου 2022, είτε την ημερομηνία αποχώρησης από την Ένωση χωρίς συμφωνία, είτε την ημερομηνία λήξης της μεταβατικής περιόδου που προβλέπεται στη συμφωνία αποχώρησης σε περίπτωση κύρωσης της συμφωνίας αποχώρησης.
               
            
            
               •Συνέπεια με τις ισχύουσες διατάξεις στον τομέα πολιτικής
            
            
               Παρόμοιες παρεκκλίσεις όσον αφορά το δικαίωμα έκπτωσης έχουν χορηγηθεί και σε άλλα κράτη μέλη. 
            
         
         
            
               Το άρθρο 176 της οδηγίας ΦΠΑ ορίζει ότι το Συμβούλιο καθορίζει τις δαπάνες για τις οποίες δεν παρέχεται  δικαίωμα έκπτωσης του ΦΠΑ. Έως τότε, τα κράτη μέλη δύνανται να διατηρούν τις εξαιρέσεις που εφαρμόζονταν την 1η Ιανουαρίου 1979. Συνεπώς, υπάρχουν ορισμένες διατάξεις «αναστολής» που περιορίζουν το δικαίωμα έκπτωσης του ΦΠΑ όσον αφορά τα επιβατικά αυτοκίνητα. 
            
            
               
                  Κατά παρέκκλιση από προηγούμενες πρωτοβουλίες για τη θέσπιση κανόνων σχετικά με τις κατηγορίες δαπανών που μπορεί να υπόκεινται σε περιορισμό όσον αφορά το δικαίωμα έκπτωσης
                     8
                  , η εν λόγω παρέκκλιση είναι σκόπιμη εν αναμονή της εναρμόνισης των εν λόγω κανόνων σε επίπεδο ΕΕ. 
               
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
            
               Άρθρο 395 της οδηγίας ΦΠΑ. 
            
            
               •Επικουρικότητα (σε περίπτωση μη αποκλειστικής αρμοδιότητας) 
            
            
               
                  Λαμβανομένης υπόψη της διάταξης της οδηγίας ΦΠΑ στην οποία βασίζεται η πρόταση, δεν εφαρμόζεται η αρχή της επικουρικότητας.
               
            
            
               •Αναλογικότητα
            
            
               Η απόφαση αφορά άδεια χορηγούμενη σε κράτος μέλος κατόπιν αιτήματός του και δεν συνιστά υποχρέωση.
            
            
               
                  Δεδομένου του περιορισμένου πεδίου εφαρμογής της παρέκκλισης, το ειδικό μέτρο είναι ανάλογο προς τον επιδιωκόμενο στόχο, δηλαδή την παρεμπόδιση ορισμένων μορφών φοροδιαφυγής ή φοροαποφυγής και την απλούστευση επιβολής του ΦΠΑ σε συγκεκριμένο τομέα.
               
            
            
               •Επιλογή της νομικής πράξης
            
            
               
                  Βάσει του άρθρου 395 της οδηγίας ΦΠΑ, παρέκκλιση από τους κοινούς κανόνες ΦΠΑ είναι δυνατή μόνο με έγκριση του Συμβουλίου, το οποίο αποφασίζει ομόφωνα κατόπιν πρότασης της Επιτροπής. Εξάλλου, η απόφαση του Συμβουλίου αποτελεί το πλέον ενδεδειγμένο μέσο, δεδομένου ότι μπορεί να απευθύνεται σε μεμονωμένα κράτη μέλη.
               
            
            
               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΕΠΙΠΤΩΣΕΩΝ
            
            
               •Διαβουλεύσεις με τα ενδιαφερόμενα μέρη
            
            
               
                  Δεν πραγματοποιήθηκε διαβούλευση με τα ενδιαφερόμενα μέρη. Η παρούσα πρόταση βασίζεται σε αίτημα που υπέβαλε το Ηνωμένο Βασίλειο και αφορά αποκλειστικά το εν λόγω κράτος μέλος.
               
            
            
               •Συλλογή και χρήση εμπειρογνωσίας
            
            
               
                  Δεν υπήρξε ανάγκη εξωτερικής εμπειρογνωσίας.
               
            
            
               •Εκτίμηση επιπτώσεων
            
            
               
                  Η απόφαση αποσκοπεί στην χρονική παράταση ενός μέτρου απλούστευσης, το οποίο έχει εκπονηθεί για να αντιμετωπιστεί η φοροδιαφυγή από τον ΦΠΑ και για να απλοποιηθεί η διαδικασία επιβολής φόρου. Ο περιορισμός του ποσοστού 50% του φόρου εισροών είναι ένα μέτρο προσέγγισης του πραγματικού ποσού του οφειλόμενου φόρου σχετικά με τη χρήση των εν λόγω αυτοκινήτων για ιδιωτική μετακίνηση. Απαλλάσσει τον μισθωτή/μισθωτή χρηματοδοτικής μίσθωσης από την υποχρέωση καταχώρισης των χιλιομέτρων που διανύθηκαν για ιδιωτικούς σκοπούς με αυτοκίνητα που διαθέτει η επιχείρηση καθώς και από την υποχρέωση δήλωσης, για κάθε όχημα, του φόρου που οφείλεται επί των χιλιομέτρων που διανύθηκαν για ιδιωτικούς σκοπούς. 
               
               
                  Επιπλέον, λόγω του περιορισμένου πεδίου εφαρμογής και της περιορισμένης χρονικά εφαρμογής, οι επιπτώσεις είναι σε κάθε περίπτωση περιορισμένες.
               
            
         
         
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               Η πρόταση δεν θα έχει αρνητικές επιπτώσεις στον προϋπολογισμό της ΕΕ.
            
            
               5.ΛΟΙΠΑ ΣΤΟΙΧΕΙΑ
            
            
               
                  Η πρόταση περιλαμβάνει ρήτρα λήξης ισχύος· η ισχύς της παρέκκλισης λήγει αυτόματα στις 31 Δεκεμβρίου 2022. Εάν το Ηνωμένο Βασίλειο αποχωρήσει από την Ευρωπαϊκή Ένωση πριν από την ημερομηνία αυτή χωρίς συμφωνία, η παρούσα απόφαση παύει να ισχύει αυτομάτως κατά την ημερομηνία της αποχώρησης, ως αποτέλεσμα της εφαρμογής του άρθρου 50 της ΣΕΕ. Εάν η συμφωνία αποχώρησης τεθεί σε ισχύ, η απόφαση θα παύσει να ισχύει κατά την ημερομηνία λήξης της μεταβατικής περιόδου που προβλέπεται στην εν λόγω συμφωνία, σε περίπτωση που έχει οριστεί σε ημερομηνία προγενέστερη της 31ης Δεκεμβρίου 2022.
               
               
                  Σε περίπτωση που το Ηνωμένο Βασίλειο εξετάσει το ενδεχόμενο νέας παράτασης του μέτρου παρέκκλισης πέραν του 2022, θα πρέπει να υποβάλει στην Επιτροπή νέα έκθεση αξιολόγησης συνοδευόμενη από την αίτηση παράτασης, το αργότερο την 1η Απριλίου 2022.
               
            
            
               2019/0239 (NLE)
            
            
               Πρόταση
            
            
               EKTEΛΕΣΤΙΚΗ ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               για την τροποποίηση της απόφασης 2007/884/ΕΚ, με την οποία επιτρέπεται στο Ηνωμένο Βασίλειο να συνεχίσει την εφαρμογή μέτρου παρέκκλισης από το άρθρο 26 παράγραφος 1 στοιχείο α) και τα άρθρα 168 και 169 της οδηγίας 2006/112/ΕΚ σχετικά με το κοινό σύστημα φόρου προστιθέμενης αξίας
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, 
            
            
               Έχοντας υπόψη την οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας
                  9
               , και ιδίως το άρθρο 395 παράγραφος 1 πρώτο εδάφιο,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Τα άρθρα 168 και 169 της οδηγίας 2006/112/ΕΚ προβλέπουν ότι ο υποκείμενος στον φόρο έχει το δικαίωμα έκπτωσης του φόρου προστιθέμενης αξίας (ΦΠΑ) που επιβάλλεται για αγαθά που του παραδίδονται και υπηρεσίες που του παρέχονται και χρησιμοποιούνται για τις ανάγκες των φορολογούμενων πράξεών του ή για ορισμένους άλλους σκοπούς. Με το άρθρο 26 παράγραφος 1 στοιχείο α) της εν λόγω οδηγίας εξομοιώνεται με παροχή υπηρεσιών εξ επαχθούς αιτίας η χρησιμοποίηση περιουσιακών στοιχείων της επιχείρησης για τις ίδιες ανάγκες του υποκείμενου στον φόρο ή του προσωπικού του ή, γενικότερα, για σκοπούς ξένους προς την επιχείρησή του.
            
            
               (2)Η απόφαση 2007/884/ΕΚ
                  10
                του Συμβουλίου επιτρέπει στο Ηνωμένο Βασίλειο να περιορίσει στο 50 % δικαίωμα έκπτωσης του ΦΠΑ του μισθωτή ή του μισθωτή χρηματοδοτικής μίσθωσης βάσει του άρθρου 168 ή 169 της οδηγίας 2006/112/ΕΚ επί των δαπανών μίσθωσης ή χρηματοδοτικής μίσθωσης αυτοκινήτου, όταν το εν λόγω αυτοκίνητο δεν χρησιμοποιείται αποκλειστικά για επαγγελματικούς σκοπούς. Επιτρέπει επίσης στο Ηνωμένο Βασίλειο να μην εξομοιώνει ως παροχή υπηρεσιών εξ επαχθούς αιτίας τη χρησιμοποίηση, από υποκείμενο στο φόρο, για ιδιωτικούς σκοπούς, αυτοκινήτου που διαθέτει η επιχείρηση στο πλαίσιο ενοικίασης ή χρηματοδοτικής μίσθωσης. Αυτά τα μέτρα απλούστευσης απαλλάσσουν τον μισθωτή ή τον μισθωτή χρηματοδοτικής μίσθωσης ενός εταιρικού αυτοκινήτου από την ανάγκη καταχώρισης των χιλιομετρικών αποστάσεων που διανύονται για ιδιωτικούς σκοπούς με το εν λόγω αυτοκίνητο ή δήλωσης για τους σκοπούς του ΦΠΑ των χιλιομετρικών αποστάσεων που πράγματι διανύθηκαν για ιδιωτικούς σκοπούς με το εν λόγω αυτοκίνητο. Η απόφαση αριθ. 2007/884/ΕΕ θα λήξει στις 31 Δεκεμβρίου 2019.
            
            
               (3)Με επιστολή που πρωτοκολλήθηκε στην Επιτροπή στις 2 Απριλίου 2019, το Ηνωμένο Βασίλειο ζήτησε να του επιτραπεί να συνεχίσει να εφαρμόζει τα μέτρα παρέκκλισης που εγκρίθηκαν με την απόφαση 2007/884/ΕΚ («τα μέτρα παρέκκλισης»). 
            
            
               (4)Με επιστολή της 29ης Απριλίου 2019, η Επιτροπή ενημέρωσε τα άλλα κράτη μέλη, σύμφωνα με το άρθρο 395 παράγραφος 2 της οδηγίας 2006/112/ΕΚ, σχετικά με το αίτημα του Ηνωμένου Βασιλείου. Με επιστολή της 2ας Μαΐου 2019, η Επιτροπή γνωστοποίησε στο Ηνωμένο Βασίλειο ότι διέθετε όλες τις απαραίτητες πληροφορίες για την εξέταση του αιτήματος.
            
            
               (5)Στις 29 Μαρτίου 2017, το Ηνωμένο Βασίλειο γνωστοποίησε την πρόθεσή του να αποχωρήσει από την Ένωση, δυνάμει του άρθρου 50 της Συνθήκης για την Ευρωπαϊκή Ένωση (ΣΕΕ). Σύμφωνα με το άρθρο 50 παράγραφος 3 της ΣΕΕ, οι Συνθήκες παύουν να ισχύουν στο αποχωρούν κράτος από την ημερομηνία έναρξης ισχύος της συμφωνίας αποχώρησης ή, ελλείψει τέτοιας συμφωνίας, δύο έτη μετά τη γνωστοποίηση, εκτός εάν το Ευρωπαϊκό Συμβούλιο, σε συμφωνία με το εν λόγω κράτος μέλος, αποφασίσει ομόφωνα την παράταση της προθεσμίας αυτής. Η περίοδος αυτή παρατάθηκε τρεις φορές, τελευταία φορά με την απόφαση (ΕΕ) 2019/1810
                  11
                του Συμβουλίου, η οποία την παρέτεινε έως τις 31 Ιανουαρίου 2020.
            
            
               (6)Στις 11 Ιανουαρίου 2019, με την απόφαση (ΕΕ) 2019/274
                  12
               , το Συμβούλιο ενέκρινε την υπογραφή, στις 14 Νοεμβρίου 2018, της συμφωνίας αποχώρησης σε επίπεδο διαπραγματευτών. Η Ένωση επιβεβαίωσε ότι είναι έτοιμη να προχωρήσει γρήγορα με την υπογραφή και τη σύναψή της σε περίπτωση που το Κοινοβούλιο του Ηνωμένου Βασιλείου εγκρίνει τη συμφωνία αποχώρησης. Το τέταρτο μέρος της συμφωνίας αποχώρησης
                  13
                προβλέπει μεταβατική περίοδο που αρχίζει από την ημερομηνία έναρξης ισχύος της συμφωνίας, κατά τη διάρκεια της οποίας το δίκαιο της Ένωσης εξακολουθεί να ισχύει ως προς το Ηνωμένο Βασίλειο και εντός αυτού, όπως ορίζεται σε αυτήν.
            
         
         
            
               (7)Σε κάθε περίπτωση, η παρούσα απόφαση εφαρμόζεται μόνο επί όσο χρονικό διάστημα το δίκαιο της Ένωσης ισχύει ως προς το Ηνωμένο Βασίλειο και εντός αυτού.
            
            
               (8)Παράλληλα με το αίτημά του, το Ηνωμένο Βασίλειο υπέβαλε στην Επιτροπή έκθεση, σύμφωνα με το άρθρο 3 παράγραφος 2 της απόφασης 2007/884/ΕΚ, περιλαμβανομένης της επανεξέτασης του ποσοστού του περιορισμού που εφαρμόστηκε επί του δικαιώματος έκπτωσης του ΦΠΑ. Από τις πληροφορίες που παρέσχε το Ηνωμένο Βασίλειο προκύπτει ότι ο περιορισμός του ποσοστού στο 50 % εξακολουθεί να εξακολουθεί να αντανακλά επαρκώς τις πραγματικές συνθήκες που επικρατούν όσον αφορά την αναλογία μεταξύ της επαγγελματικής και μη επαγγελματικής χρήσης των οχημάτων που επηρεάζονται από τα μέτρα παρέκκλισης. Η παράταση των μέτρων παρέκκλισης θα πρέπει, ωστόσο, να περιορίζεται στον αναγκαίο χρόνο για την αξιολόγηση της αποτελεσματικότητας των μέτρων παρέκκλισης και της καταλληλότητας του ποσοστού. Συνεπώς, θα πρέπει να επιτραπεί στο Ηνωμένο Βασίλειο να συνεχίσει την εφαρμογή των μέτρων παρέκκλισης για περαιτέρω περιορισμένο χρονικό διάστημα ως την 31η Δεκεμβρίου 2022.
            
            
               (9)Θα πρέπει να οριστεί προθεσμία για την υποβολή αιτήματος έγκρισης τυχόν περαιτέρω παράτασης των μέτρων παρέκκλισης πέραν και του 2022. Το Ηνωμένο Βασίλειο θα κληθεί επίσης να υποβάλει έκθεση παράλληλα με τυχόν αίτημα παράτασης, περιλαμβανομένης επανεξέτασης του ποσοστού του περιορισμού που εφαρμόστηκε επί του δικαιώματος έκπτωσης του ΦΠΑ.
            
            
               (10)Τα μέτρα παρέκκλισης δεν θα έχουν αρνητικές επιπτώσεις στους ιδίους πόρους της Ένωσης που προέρχονται από τον ΦΠΑ.
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
            
               Το άρθρο 3 της απόφασης 2007/884/ΕΚ αντικαθίσταται από το ακόλουθο κείμενο:
            
            
               «Άρθρο 3
            
            
               Η παρούσα απόφαση παύει να ισχύει στις 31 Δεκεμβρίου 2022.
            
            
               Τυχόν αίτημα για την έγκριση παράτασης των μέτρων παρέκκλισης που εγκρίνονται με την παρούσα απόφαση υποβάλλεται στην Επιτροπή έως την 1η Απριλίου 2022. Το αίτημα συνοδεύεται από έκθεση η οποία περιλαμβάνει επανεξέταση του ποσοστού του περιορισμού που εφαρμόζεται σχετικά με το δικαίωμα έκπτωσης ΦΠΑ κατά τη μίσθωση ή χρηματοδοτική μίσθωση αυτοκινήτων τα οποία δεν χρησιμοποιούνται αποκλειστικά για επαγγελματικούς σκοπούς.».
            
            
               Άρθρο 2
            
            
               Η παρούσα απόφαση απευθύνεται στο Ηνωμένο Βασίλειο της Μεγάλης Βρετανίας και της Βόρειας Ιρλανδίας.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  
                        ΕΕ L 347 της 11.12.2006, σ. 1.
               
               
                  
                     (2)
                  
                        Απόφαση 95/252/EΚ του Συμβουλίου, της 29ης Ιουνίου 1995, με την οποία επιτρέπεται στο Ηνωμένο Βασίλειο να εφαρμόσει ένα μέτρο παρέκκλισης από τα άρθρα 6 και 17 της έκτης οδηγίας ΦΠΑ (77/388/ΕΟΚ) περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών (EE L 159 της 11.7.1995, σ. 19)
               
               
                  
                     (3)
                  
                        Η απόφαση 2007/884/EΚ του Συμβουλίου, της 20ής Δεκεμβρίου 2007, με την οποία επιτρέπεται στο Ηνωμένο Βασίλειο να συνεχίσει την εφαρμογή μέτρου παρέκκλισης από το άρθρο 26 παράγραφος 1 στοιχείο α) και τα άρθρα 168 και 169 της οδηγίας 2006/112/EΚ σχετικά με το κοινό σύστημα φόρου προστιθέμενης αξίας (EE L 346 της 29.12.2007, σ. 21) παρατάθηκε με την εκτελεστική απόφαση 2011/37/EΕ του Συμβουλίου, της 18ης Ιανουαρίου 2011, έως την 31η Δεκεμβρίου 2013 (EE L 19 της 22.1.2011, σ. 11), με την εκτελεστική απόφαση 2013/681/EΕ του Συμβουλίου, της 15ης Νοεμβρίου 2013, ως την 31η Δεκεμβρίου 2016 (EE L 316 της 27.11.2013, σ. 41) και με την εκτελεστική απόφαση (EΕ) 2016/2265 του Συμβουλίου, της 6ης Δεκεμβρίου 2016, έως την 31η Δεκεμβρίου 2019 (EE L 342 της 16.12.2016, σ. 28).
               
               
                  
                     (4)
                  
                        Απόφαση 2007/884/ΕΚ του Συμβουλίου, της 20ής Δεκεμβρίου 2007, με την οποία επιτρέπεται στο Ηνωμένο Βασίλειο να συνεχίσει την εφαρμογή μέτρου παρέκκλισης από το άρθρο 26 παράγραφος 1 στοιχείο α) και τα άρθρα 168 και 169 της οδηγίας 2006/112/ΕΚ σχετικά με το κοινό σύστημα φόρου προστιθέμενης αξίας (ΕΕ L 346 της 29.12.2007, σ. 21).
               
               
                  
                     (5)
                  
                        Απόφαση (ΕΕ) 2019/1810 του Ευρωπαϊκού Συμβουλίου σε συμφωνία με το Ηνωμένο Βασίλειο, της 29ης Οκτωβρίου 2019, για την παράταση της προθεσμίας δυνάμει του άρθρου 50 παράγραφος 3 της Συνθήκης για την Ευρωπαϊκή Ένωση (ΕΕ L 278I της 30.10.2019, σ. 1).
               
               
                  
                     (6)
                  
                        Απόφαση (ΕΕ) 2019/274 του Συμβουλίου, της 11ης Ιανουαρίου 2019, για την υπογραφή, εξ ονόματος της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, της συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (ΕΕ L 47 I της 19.2.2019, σ. 1).
               
               
                  
                     (7)
                  
                        Συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (ΕΕ C 144 Ι της 25.4.2019, σ. 1).
               
               
                  
                     (8)
                  
                        COM (2004) 728 τελικό - Πρόταση οδηγίας του Συμβουλίου που τροποποιεί την οδηγία 77/388/ΕΟΚ με σκοπό την απλούστευση των υποχρεώσεων που απορρέουν από τον φόρο προστιθεμένης αξίας (ΕΕ C 24 της 29.1.2005, σ. 10), που αποσύρθηκε στις 21 Μαΐου 2014 (ΕΕ C 153 της 21. 05. 2014, σ. 3)
               
               
                  
                     (9)
                  
                        ΕΕ L 347 της 11.12.2006, σ. 1.
               
               
                  
                     (10)
                  
                        Απόφαση 2007/884/ΕΚ του Συμβουλίου, της 20ής Δεκεμβρίου 2007, με την οποία επιτρέπεται στο Ηνωμένο Βασίλειο να συνεχίσει την εφαρμογή μέτρου παρέκκλισης από το άρθρο 26 παράγραφος 1 στοιχείο α) και τα άρθρα 168 και 169 της οδηγίας 2006/112/ΕΚ σχετικά με το κοινό σύστημα φόρου προστιθέμενης αξίας (ΕΕ L 346 της 29.12.2007, σ. 21).
               
               
                  
                     (11)
                  
                        Απόφαση (ΕΕ) 2019/1810 του Ευρωπαϊκού Συμβουλίου σε συμφωνία με το Ηνωμένο Βασίλειο, της 29ης Οκτωβρίου 2019, για την παράταση της προθεσμίας δυνάμει του άρθρου 50 παράγραφος 3 της ΣΕΕ (ΕΕ L 278I της 30.10.2019, σ. 1).
               
               
                  
                     (12)
                  
                        Απόφαση (ΕΕ) 2019/274 του Συμβουλίου, της 11ης Ιανουαρίου 2019, για την υπογραφή, εξ ονόματος της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, της συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (ΕΕ L 47 I της 19.2.2019, σ. 1).
               
               
                  
                     (13)
                  
                        Συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (ΕΕ C 144 Ι της 25.4.2019, σ. 1).